Flatvær

Flatvær er en gruppe småøyer i Dronning Maud Land i Antarktis. Den ligger på østsiden av innløpet til Lützow-Holmbukta, om lag fire kilometer utenfor Kronprins Olav Kyst. Den største av øyene er Ongul, andre øyer er Utholmen, Meholmen, Nesøya, Pollholmen, Teøyane, Ongulgalten, Ongulkalven og Kalvholmen.

Flatvær ble kartlagt av norske kartografer fra flyfoto tatt under Thorshavn-ekspedisjonen 1936–37.

Japanese Antarctic Research Expedition (JARE) ga øyene som ligger mellom 68°55.5'S–69°05.5'S og 39°25'Ø–39°40'Ø navnet Ongul Syotô (Onguløyene) i 1977. Japans hovedbase i Antarktis, Syowa, ligger på Ongul.

 Referanser 

Kategori:Øyer i Antarktis
Kategori:Dronning Maud Lands geografi
Kategori:Artikler i Antarktis-prosjektet